Ένα πρωτόγνωρο και άκρως συγκινητικό περιστατικό σε ένα σημείο όπου στις 9 Νοεμβρίου του 2017 ένας νέος άνθρωπος έχασε την ζωή του στην Παλαιά περιφερειακή οδό προς τον ποταμό Εύηνο.

Τότε ο 40χρόνος Χάρης έχασε την ζωή του μετά από σύγκρουση με μπετονιέρα. Η είδηση του θανάτου του είχε συγκλονίσει την τοπική κοινωνία καθώς λίγα χρόνια πριν είχε χάσει τη ζωή του και ο αδερφός του.

Η συνέχεια στην τραγική αυτή ιστορία είναι η παρουσία του σκύλου του, όπως αναφέρουν κάτοικοι της περιοχής δίπλα στο εικόνισμα του στο σημείο όπου έχασε την ζωή και το οποίο βρίσκεται περίπου δώδεκα χιλιόμετρα από το σπίτι του.

Όπως αναφέρει το nafpaktianews.gr, αρκετοί κάτοικοι προσπάθησαν να πάρουν το σκύλο και να τον φιλοξενήσουν όμως αυτός επέστρεφε στο σημείο δίπλα στο εικόνισμα που έχει φτιάξει η οικογένεια του στη μνήμη του.

Το περίεργο στην ιστορία με τον σκύλο είναι ότι μένει μόνος του σε μια ερημική περιοχή δίχως να εγκαταλείπει το σημείο, θυμίζοντας σε πολλούς την περίπτωση του κινηματογράφου Χάτσικο, του σκύλου που περίμενε το αφεντικό του που είχε πεθάνει μέχρι τα βαθιά γεράματά του σε σταθμό τρένου

Συγκινητική είναι επίσης η αγάπη του κόσμου που καθημερινά τον φροντίζει και που επίσης του έχει κατασκευάσει ένα μικρό σπιτάκι.